ร้านนี้ตั้งอยู่ในตลาดค่ะ มีขายทั้งก๋วยเตี๋ยวและต้มเลือดหมู ร้านเป็นล๊อคเล็กๆ มีเจ๊เจ้าของร้านกับน้องพนักงานอีกคนคอยให้บริการ เราสามารถนั่งในพื้นที่ส่วนกลางค่ะ สามารถสั่งอาหารร้านอื่นมาทานร่วมกันได้ แต่แค่ร้านเจ๊อย่างเดียวก็ครอบคลุมแล้วทั้งก๋วยเตี๋ยวและข้าว

สั่งเกาเหลาหมูตุ๋นมาลอง น้ำซุปหอมกลิ่นเครื่องเทศดีค่ะ ส่วนหมูตุ๋นก็ให้เยอะใช้ได้เลย หมูนุ่มไม่เหนียวเป็นใช้ได้

ส่วนต้มเลือดหมู เครื่องในสะอาดไม่มีกลิ่น น้ำซุปใสๆ หอมกลิ่นพริกไทย เลือดไม่คาว หมูสับก็ปรุงรสได้ดี ส่วนตัวชอบต้มเลือดหมูมากกว่าเกาเหลาหมูตุ๋นนะ

ด้านบริการ บริการตนเองค่ะ ไม่มีน้ำให้บริการ ไม่มีทิซซู่ พนักงานค่อนข้างหน้าบูดแต่เอาเถอะ อิ่มสะดวกราคาน่าคบ